સામગ્રી: વિમાનમાં બાજુ-બાજુની સીટમાં જ બેઠેલા બંને યુવાનોમાં કંઈક બેચેની જણાઈ રહી છે. ચિંતા છતાં બંને એક-બીજા સાથે વાતચીત કરી રહ્યા છે. વિમાન હવે મજલની નજીક પહોંચ્યું છે અને લેન્ડિંગ માટેની તૈયારીઓ થઈ રહી છે. ઍર-હોસ્ટેસે બધા મુસાફરોને સૂચના આપી કે પોતપોતાના સીટ બેલ્ટ બાંધી લે.

બરાબર એ જ વખતે એક યુવાન દોડીને કૉકપિટમાં ઘૂસી જાય છે અને કૅપ્ટનના માથા પર પિસ્તોલ મૂકે છે અને વિમાનને બીજા કોઈ દેશ તરફ વાળવા માટે ધમકી આપે છે.

આ બાજુ બીજો યુવાન હાથમાં હૅન્ડ ગ્રૅનેડ લઈને યાત્રીઓ તરફ ફરે છે અને ચેતવણી આપે છે કે કોઈએ કોઈ જાતની ચાલાકી કરવી નહીં. કોઈ ગરબડ કરવાની કોશિશ કરશે તો પોતે હૅન્ડ ગ્રૅનેડ ફોડી દેશે એવી ધમકી તેણે આપી.

આ રીતે બંને યુવાનો ટૉય પિસ્તોલ અને લાકડીથી બનેલી હૅન્ડ ગ્રૅનેડનો ઉપયોગ કરીને વિમાનને હાઈજૅક કરવામાં સફળ થઈ જાય છે. તેઓ વિમાનને પડોશી દેશમાં લઈ જાય છે, ત્યાં પહોંચીને જેલમાં રહેલા પોતાના કેટલાક સાથીઓને છોડી મૂકવાની માગણી મૂકે છે.

તમને લાગશે કે આ કોઈ ફિલ્મી દૃશ્યોનું વર્ણન છે. વાત એ નથી, કેમ કે વાસ્તવમાં 50 વર્ષ પહેલાં આવી જ રીતે વિમાન હાઈજૅક થયું હતું.

આજે આટલા દાયકા પછીય સમગ્ર ઘટના અસ્પષ્ટ રહી છે અને કેવી રીતે બની હતી તે વિશેના સવાલોના જવાબો મળ્યા નથી.

50 વર્ષ પહેલાં 20 જાન્યુઆરી 1971ના રોજ બે કાશ્મીરી યુવાનો (જમ્મુ-કાશ્મીર ડેમૉક્રેટિક લિબરેશન પાર્ટીના પ્રમુખ મોહમ્મદ હાશિમ કુરેશી અને તેના દૂરના સગા અશરફ કુરેશી)એ ઇન્ડિયન ફ્રૅન્ડશિપ ફોકર વિમાન 'ગંગા'નું અપહરણ કર્યું હતું. શ્રીનગરથી ઊપડેલા વિમાનને હાઈજૅક કરી લેવાયું હતું અને બાદમાં તેને પાકિસ્તાનના લાહોરમાં લઈ જવાયું હતું.

તે વખતે હાશીમ કુરેશી માત્ર સાડા સત્તર વર્ષનો હતો, જ્યારે અશરફ કુરેશી 19 વર્ષનો હતો.

'ગંગા' વિમાનને આમ તો સેવામાંથી પાછું ખેંચી લેવાયું હતું, પણ આ ઘટના બની તેના થોડા દિવસ પહેલાં જ અચાનક તેના ઉડ્ડયન માટેની મંજૂરી આપી દેવામાં આવી હતી.

આ વિમાન શા માટે હાઈજૅક કરવામાં આવ્યું હતું અને તેના કારણે ભાવી ઘટનાઓ કેવી રીતે આકાર પામી તે જાણતા પહેલાં એ જાણવું જરૂરી છે કે આ હાઈજૅકની યોજના ક્યારે અને કેવી રીતે બની હતી.

ક્યારે અને કેવી રીતે તૈયાર થઈ વિમાન હાઈજૅકની યોજના?

1968માં જમ્મુ-કાશ્મીર લિબરેશન ફ્રંડના વડા મકબૂલ બટ કાશ્મીરની આઝાદી માટે સશસ્ત્ર સંઘર્ષની વાત કરનારામાં અગ્રેસર હતા. એક ભારતીય અધિકારી અમર ચંદની હત્યાના આરોપમાં તેને કેદ થઈ હતી.

જોકે તે...\nઅગાઉની સામગ્રીનો સારાંશ નીચે મુજબ કરી શકાય છે:
જાન્યુઆરીની એક સવારે સમગ્ર શહેર બરફથી ઢંકાઈ ગયું હતું. બે યુવાનો હાથમાં એક અટેચી લઈને અન્ય 26 યાત્રીઓ સાથે નાના ફોકર વિમાનમાં સવાર થયા. થોડી વાર પછી વિમાન હવામાં ઊડ્યું અને પોતાની મજલ તરફ આગળ વધવા લાગ્યું.